Yngri flokkar Fjarðabyggðar munu halda knattspyrnumót fyrir 7., 6., 5., 4. og 3. flokk karla og kvenna í apríl og maí 2015. Eins og ávallt verður Alcoa-Fjarðaál aðalstyrktaraðili mótanna og því heita þau; Fjarðaálsmótin. Fyrir 5., 6. og 7. flokk verða mótin eins dags en fyrir 3.og 4. flokk tveggja daga.
Eins dags mótin munu byrja snemma morguns og lýkur seinnipart dags. Tveggja daga mótin hefjast um hádegi á laugardegi og lýkur um miðjan dag á sunnudegi. Á tveggja daga mótunum verður boðið upp á gistingu í Grunnskóla Reyðarfjarðar.
23. maí 6. & 7. fl. karla & kvenna (5 manna bolti)
Innifalið í þátttökugjaldi fyrir 7., 6. og 5. flokk er keppnisgjald og grillaðar pylsur og safi að lokinni keppni, auk glaðnings frá styrktaraðila. Innifalið í þátttökugjaldi fyrir 4. og 3. flokk er keppnisgjald, gisting, kvöldmatur á laugardegi, morgunmatur á sunnudegi og grillaðar pylsur og safi í mótslok.
Gist er í Grunnskóla Reyðarfjarðar við hlið Hallarinnar. Boltar eru bannaðir innan veggja skólans.
Félög eru beðin um að koma nauðsynlegum upplýsingum og skráningu liða á framfæri með tölvupósti á helgimoli@simnet.is